በርግጥ በኢህአዴግ ቤት ስድብ ብርቅ አይደለም። የተከበሩት ጠቅላይ ሚኒስትራችንም… በተለያዩ ግዚያት ካደረጓቸው ንግግሮች ውስጥ በርካታ ስድባ ስድቦች ተገኝተውባቸዋል። እናም የጠቅላይ ሚኒስትሩ ምርመራ ውጤት ራሱ “ስድብ ፖዘቲቭ” ነው ማለት ይቻላል። ለምሳሌ ያህል፤ “ይሄንን የበከተ አስተሳሰብ ይዞ የሚቀርብ ወራዳ… የበከተ…አስተሳሰብ የያዘ የተዋረደ…” የሚሉት ከታወቁባቸው የስድብ አልበሞች መካከል ተጠቃሽ ናቸው። እናም በኢህአዴግ ቤት ስድብ ብርቅ አይደለም… ነገር ግን የእኔዎቹ ጉዶች የሚልኩልኝ ስድቦች ግን ከዚህም የወረዱ… ፀያፍ ናቸው። እንደው አጋነንክ ባይሉኝ፤ (ቢሉኝም ግድ የለም) አንዳንዶቹን የኢሜል ስድቦችማ ገና ኮምፒውተሬ ላይ ከፈት ሳደርጋቸው የኮምፒውተሩ አንቲቫይረስ ቀይ አብርቶ “Detected” የሚለኝ ግዜ አለ።
